**Príloha č.2:**

**\_Zmluva o dielo\_**

(uzavretá podľa § 536 a nasl. zák.č.513/1991 Zb. Obchodný zákonník v znení neskor. predpisov)

**obchodné meno/názov: .....................................................................................................**

sídlo/miesto podnikania: .....................................................................................................

IČO: .....................................................................................................

registrácia: ...................................................................................................... ......................................................................................................

štatutárny orgán: ......................................................................................................

v mene ktorej koná: ......................................................................................................

(ďalej len **„Zhotoviteľ“**)

**a**

**názov: Bratislavské garážové družstvo, družstvo pre výstavbu a správu garáží**

sídlo: Drieňová 33, 821 01 Bratislava

IČO: 00 002 704

štatutárny orgán: Ing. Alexander Csomor, predseda predstavenstva Ing. Štefan Hučko, člen predstavenstva

v mene ktorého koná: Ing. Alexander Csomor, predseda predstavenstva Ing. Štefan Hučko, člen predstavenstva

(ďalej len **„Objednávateľ“**)

**uzavreli nasledovnú Zmluvu o dielo.**

**I.**

**Vymedzenie pojmov**

1. **„Budova“** sa pre účely tejto zmluvy rozumie stavba – hromadné garáže Drieňová 33,súp.č.1031, postavená na pozemku parc.č.15641/93, zapísaná na LV č.3645 vedenom Okresný úradom Bratislava, katastrálny odbor, pre obec Bratislava-mestská časť Ružinov, obec Ružinov. Objednávateľ je správcom Budovy a je oprávnený v mene vlastníkov nebytových priestorov v Budove uzavrieť ako objednávateľ túto zmluvu.
2. **„Dielo“** sa pre účely tejto zmluvy rozumie:
3. vypracovanie Projektovej dokumentácie pre demoláciu Budovy,
4. zastupovanie Objednávateľa ako účastníka konania v konaní o povolení demolácie Budovy v konaní na príslušnom stavebnom úrade a v súvisiacich konaniach na iných dotknutých subjektoch,
5. realizácia demolácie Budovy a úplné odstránenie materiálu vzniknutého demoláciou zo Staveniska ako aj odstránenie všetkých hnuteľných vecí nachádzajúcich sa v Budove (vrátane vozidiel) v čase uzavretia tejto zmluvy zo Staveniska.
6. **„Harmonogram“** sa pre účely tejto zmluvy rozumie harmonogram prác Zhotoviteľa pri plnení predmetu tejto zmluvy, ktorý po jeho schválení Objednávateľom bude tvoriť prílohu č.2 k tejto zmluve.
7. **„Lehota realizácie“** sa pre účely tejto zmluvy rozumie obdobie 4 mesiacov odo dňa odovzdania Staveniska Zhotoviteľovi. Lehota realizácie sa predlžuje o obdobie trvania prekážky Vyššej moci.
8. **„Odovzdávací protokol“** sa pre účely tejto zmluvy rozumie písomný dokument, ktorým obe zmluvné strany svojimi podpismi potvrdzujú skutočné odovzdanie Staveniska Objednávateľom a prevzatie Staveniska Zhotoviteľom respektíve po vykonaní Diela spätné odovzdanie Staveniska Zhotoviteľom a prevzatie Staveniska Objednávateľom.
9. **„Posudok“** sa pre účely tejto zmluvy rozumie statický posudok (zákazkové číslo .08/A/2022) vypracovaný Ing. Stanislavom Kršákom, ktorý tvorí prílohu č.6 k tejto zmluve.
10. **„Pozemky“** sa pre účely tejto zmluvy rozumejú pozemky v zmysle Projektovej dokumentácie dotknuté realizáciou časti Diela uvedenej v písm.c) bodu 2. tohto článku.
11. **„Preberací protokol**“ sa pre účely tejto zmluvy rozumie písomný dokument, ktorým obe zmluvné strany svojimi podpismi potvrdzujú skutočné odovzdanie príslušnej časti Diela Zhotoviteľom a prevzatie Diela Objednávateľom.
12. **„Prerušenie vykonávania Diela**“ sa pre účely tejto zmluvy rozumie každé prerušenie vykonávania Diela bez ohľadu na to, ktorý subjekt takéto prerušenie vykonávania Diela spôsobil.
13. **„Prevzatie a odovzdanie Diela**“ sa pre účely tejto zmluvy rozumie proces za účasti Objednávateľa a Zhotoviteľa, pred ktorým a počas ktorého Objednávateľ fyzicky kontroluje správnosť vykonania Diela, respektíve overuje, či došlo k riadnemu vykonaniu Diela, ktorého súčasťou je vyhotovenie písomného Preberacieho protokolu.
14. **„Projektová dokumentácia“** sa pre účely tejto zmluvy rozumie súbor technických dokumentov, podľa ktorých bude časť Diela uvedená v písm.c) bodu 2. tohto článku realizovaná. Projektová dokumentácia po jej vypracovaní bude tvoriť prílohu č.5 k tejto zmluve.
15. **„Rozpočet“** sa pre účely tejto zmluvy rozumie podrobný položkovitý rozpočet ceny za Dielo, ktorý po jeho vyhotovení Zhotoviteľom bude tvoriť prílohu č.3 k tejto zmluve. Rozpočet musí výslovne obsahovať aj položky súvisiace s vypracovaním Projektovej dokumentácie.
16. **„Stavenisko“** sa pre účely tejto zmluvy rozumie Pozemky a Budova.
17. **„Stavebné povolenie“** sa pre účely tejto zmluvy rozumie rozhodnutie príslušného stavebného úradu povoľujúce demoláciu Budovy.
18. **„Stavebný dozor**“ sa pre účely tejto zmluvy rozumie odborne spôsobilá osoba (s príslušným oprávnením na výkon stavebného dozoru podľa všeobecne záväzných právnych predpisov) poverená Objednávateľom výkonom stavebného dozoru pri vykonávaní Diela.
19. **„Stavebný denník**“ sa pre účely tejto zmluvy rozumie písomný dokument, do ktorého je Zhotoviteľ povinný presne a úplne zaznamenať všetky procesy a postupy vykonané pri vykonávaní časti Diela uvedenej v písm.c) bodu 2. tohto článku.
20. „**Stavbyvedúci“** sa pre účely tejto zmluvy rozumie poverený zástupca Zhotoviteľa zodpovedný za vykonávanie Diela a oprávnený konať v mene a na účet Zhotoviteľa vo veciach, úkonoch a záležitostiach týkajúcich sa vykonávania Diela.
21. **„Subdodávateľ**“ sa pre účely tejto zmluvy rozumie zmluvný partner Zhotoviteľa, ktorý uzavrie alebo uzavrel so Zhotoviteľom písomnú odplatnú zmluvu na plnenie určitej časti Diela.
22. **„Vyššia moc**“ sa pre účely tejto zmluvy rozumie prekážka, ktorá je ako vyššia moc alebo ako okolnosť osobitného zreteľa výslovne uvedená v tejto zmluve alebo ktorá nastala nezávisle od vôle povinnej strany a bráni jej v splnení jej povinností, pokiaľ nemožno rozumne predpokladať, že by povinná strana túto prekážku alebo jej následky odvrátila alebo prekonala a taktiež, že by v čase vzniku záväzku túto prekážku predvídala. Za Vyššiu moc sa však nikdy nepokladajú spoločenské zmeny ekonomického, politického, finančného alebo menového rázu, zmena hospodárskych pomerov niektorej strany alebo Subdodávateľa, nevydanie alebo zamietnutie vydania akéhokoľvek rozhodnutia orgánom verejnej moci. Nepriaznivé poveternostné a klimatické podmienky sa považujú za prípad Vyššej moci len v prípade, ak predmetné poveternostné a klimatické podmienky sú mimo obvyklých poveternostných a klimatických podmienok v danom období určených za predchádzajúcich 5 rokov.
23. **„Zariadenie Staveniska“** sa pre účely tejto zmluvy rozumie mechanické alebo elektronické stroje a zariadenia a iné mechanické alebo elektronické vybavenie stavby, ktoré bude počas vykonávania časti Diela uvedenej v písm.c) bodu 2. tohto článku respektíve v súvislosti s vykonávaním časti Diela uvedenej v písm.c) bodu 2. tohto článku používať Zhotoviteľ alebo Subdodávateľ.

**II.**

**Predmet zmluvy**

1. Zhotoviteľ sa zaväzuje vykonať pre Objednávateľa Dielo a Objednávateľ sa zaväzuje za zhotovenie Diela zaplatiť Zhotoviteľovi cenu za Dielo.
2. Zhotoviteľ je povinný začať s vykonávaním časti Diela uvedenej v písm.a) bodu 2. článku I. tejto zmluvy najneskôr do uplynutia 2 týždňov odo dňa účinnosti tejto zmluvya vykonať časť Diela uvedenú v písm.a) bodu 2. článku I. tejto zmluvy najneskôr do 8 týždňov odo dňa účinnosti tejto zmluvy.
3. Zhotoviteľ je povinný pri vykonávaní časti Diela uvedenej v písm.b) bodu 2. článku I. tejto zmluvy konať bez zbytočného odkladu a konať tak, aby nevznikali zbytočné prieťahy v konaní. Objednávateľ udelí Zhotoviteľovi na konanie pri vykonávaní časti Diela uvedenej v písm.b) bodu 2. článku I. tejto zmluvy osobitné písomné plnomocenstvo.
4. Objednávateľ sa zaväzuje odovzdať Stavenisko Zhotoviteľovi bez zbytočného odkladu po splnení nasledovnej podmienky:
5. rozhodnutie príslušného stavebného úradu povoľujúce demoláciu Budovy nadobudlo právoplatnosť.
6. Zhotoviteľ je povinný začať s vykonávaním časti Diela uvedenej v písm.c) bodu 2. článku I. tejto zmluvy najneskôr do uplynutia 2 týždňov odo dňa odovzdania Staveniska Zhotoviteľovi a vykonať uvedenú časť Diela najneskôr do uplynutia Lehoty realizácie.
7. V prípade, že Zhotoviteľ vykoná príslušnú časť Diela skôr ako je uvedené v tejto zmluve, pred uplynutím Lehoty realizácie, Objednávateľ je povinný vykonanú časť Diela prevziať.
8. Zhotoviteľ sa zaväzuje, že minimálne ......% z materiálu vzniknutého demoláciou Budovy okrem železného šrotu bude odovzdané na recykláciu v súlade s príslušnými všeobecne záväznými právnymi predpismi.
9. Dielo sa považuje za vykonané po splnení nasledujúcich podmienok:
10. Projektová dokumentácia bola riadne odovzdaná Objednávateľovi,
11. rozhodnutie príslušného stavebného úradu povoľujúce demoláciu Budovy nadobudlo právoplatnosť,
12. demolácia Budovy bola ukončená,
13. všetok materiál vzniknutý demoláciou Budovy bol zo Staveniska odstránený a všetky hnuteľné veci (vrátane vozidiel) nachádzajúce sa v Budove v čase uzavretia tejto zmluvy boli zo Staveniska odstránené.

**III.**

**Cena Diela**

1. Zmluvné strany si dohodli cenu Diela sumou ............... EUR (slovom ...................................................... euro) bez DPH, ku ktorej bude účtovaná DPH v zmysle príslušných právnych predpisov.
2. Cena Diela uvedená v bode 1. tohto článku je cena určená ako úplná a konečná cena za vykonanie Diela. Cena Diela predstavuje rozdiel ceny prác potrebných na vykonanie Diela a výnosu z predaja kovového šrotu získaného demoláciou Budovy a to bez ohľadu na skutočný rozsah Zhotoviteľom vykonaných prác a skutočné množstvo predaného kovového šrotu či iného materiálu. Zmluvné strany sa dohodli, že výnos z predaja kovového šrotu a prípadne iného materiálu získaného demoláciou Budovy sa považuje za výnos Zhotoviteľa a cena Diela bola zmluvnými stranami dohodnutá s prihliadnutím na uvedenú skutočnosť.
3. Zhotoviteľ vyúčtuje Objednávateľovi cenu Diela faktúrou po splnení nasledovných podmienok v súlade s ustanoveniami tejto zmluvy:
4. časť Diela uvedená v písm.c) bodu 2. článku I. tejto zmluvy bola riadne vykonaná a odovzdaná Objednávateľovi,
5. všetky vady a nedorobky časti Diela uvedenej v písm.c) bodu 2. článku I. tejto zmluvy boli riadne odstránené,
6. všetok materiál vzniknutý demoláciou Budovy bol zo Staveniska odstránený a všetky hnuteľné veci (vrátane vozidiel) nachádzajúce sa v Budove v čase uzavretia tejto zmluvy boli zo Staveniska odstránené.
7. Zhotoviteľ je povinný vystaviť Objednávateľovi faktúru do 15 dní odo dňa splnenia podmienok pre vyúčtovanie ceny Diela, pričom jej prílohou budú Preberací protokol o odovzdaní časti Diela uvedenej v písm.c) bodu 2. článku I. tejto zmluvy. Splatnosť faktúry je 30 dní odo dňa jej doručenia Objednávateľovi. Faktúra musí spĺňať všetky náležitosti účtovného dokladu a všetky náležitosti daňového dokladu podľa príslušných všeobecne záväzných právnych predpisov. V prípade, ak faktúra nespĺňa náležitosti určené príslušnými všeobecne záväznými právnymi predpismi alebo touto zmluvou, Objednávateľ je oprávnený vrátiť faktúru Zhotoviteľovi do 5 pracovných dní odo dňa jej doručenia na prepracovanie, respektíve na doplnenie. Nová lehota splatnosti faktúry v zmysle vyššie uvedeného začne plynúť dňom prepracovania respektíve doplnenia faktúry respektíve doručenia opravenej faktúry Objednávateľovi.
8. V prípade, že Objednávateľ bude v omeškaní s úhradou ceny za Dielo, je Zhotoviteľ oprávnený požadovať od Objednávateľa zaplatenie úrokov z omeškania vo výške 0,02% z dlžnej sumy za každý deň omeškania.
9. Objednávateľ uhradí Zhotoviteľovi faktúru bankovým prevodom na účet Zhotoviteľa. Za deň uskutočnenia platby sa pre účely tejto zmluvy považuje deň, kedy bola príslušná platená suma odpísaná z účtu Objednávateľa.
10. Zhotoviteľ sa zaväzuje platiť svojím Subdodávateľom za riadne vykonané práce riadne a včas, v opačnom prípade Objednávateľ nie je povinný uhradiť cenu za Dielo Zhotoviteľovi až do riadneho splnenia uvedeného záväzku Zhotoviteľa.
11. V prípade predčasného ukončenia tejto zmluvy (pred riadnym vykonaním Diela) bude mať Zhotoviteľ právo na zaplatenie Ceny za Dielo zníženej primerane rozsahu vykonania Diela ku dňu ukončenia Diela a zníženej o náklady, ktoré bude musieť Objednávateľ vynaložiť v dôsledku predčasného skončenia tejto zmluvy a to za účelom riadneho dokončenia Diela ako aj zníženej o výšku škody či inej ujmy vzniknutej Objednávateľovi v dôsledku alebo v súvislosti s predčasným skončením tejto zmluvy.

**IV.**

**Práva a povinnosti zmluvných strán**

1. Zhotoviteľ je povinný predložiť Objednávateľovi návrh Harmonogramu na schválenie v lehote do 7 dní odo dňa účinnosti tejto zmluvy, v opačnom prípade má Objednávateľ právo odstúpiť z uvedeného dôvodu od tejto zmluvy. Objednávateľ má právo Harmonogram neschváliť a vzniesť voči nemu námietky, ak Harmonogram bude podľa názoru nesplniteľný alebo je nevhodný vzhľadom na charakter, povahu a rozsah prác, ktoré majú byť podľa Harmonogramu vykonané pri plnení predmetu tejto zmluvy. V prípade neschválenia Harmonogramu Objednávateľom, je Zhotoviteľ bezodkladne povinný po zohľadnení námietok Objednávateľa predložiť Objednávateľovi nový návrh Harmonogramu na schválenie, v opačnom prípade má Objednávateľ právo odstúpiť z uvedeného dôvodu od tejto zmluvy. Právo Objednávateľ neschváliť nový návrh Harmonogramu a vzniesť voči nemu námietky patrí Objednávateľovi obdobne a to aj opakovane. Harmonogram sa po jeho schválení Objednávateľom stane prílohou č.2 tejto zmluvy.
2. Zhotoviteľ je povinný predložiť Objednávateľovi Rozpočet v lehote do 7 dní odo dňa účinnosti tejto zmluvy, rozpočet sa stane prílohou č.3 tejto zmluvy. V opačnom prípade má Objednávateľ právo odstúpiť z uvedeného dôvodu od tejto zmluvy.
3. Zhotoviteľ je povinný vypracovať Projektovú dokumentáciu v súlade s príslušnými všeobecne záväznými právnymi predpismi v rozsahu potrebnom na konanie o povolení demolácie Budovy a súčasne v rozsahu potrebnom na realizáciu demolácie Budovy. Zhotoviteľ vypracuje Projektovú dokumentáciu v potrebnom počte rovnopisov v papierovej forme, tak aby jeden rovnopis Projektovej dokumentácie Zhotoviteľ odovzdal Objednávateľovi a súčasne mal dostatočný počet rovnopisov potrebných pre konanie o povolení demolácie Budovy ako aj pre samotnú realizáciu demolácie Budovy. Zhotoviteľ súčasne s papierovým vyhotovením Projektovej dokumentácie odovzdá Objednávateľovi Projektovú dokumentáciu v jednom vyhotovení v elektronickej forme vo vhodnom formáte a na vhodnom záznamovom médiu.
4. Zhotoviteľ doručí do 3 kalendárnych dní po skončení každého kalendárneho mesiaca Stavebnému dozoru na odsúhlasenie súpis prác uskutočnených za predchádzajúci kalendárny mesiac a súpis druhu a množstva materiálu vzniknutého demoláciou Budovy, ktorý bol odvezený zo Staveniska a súpis druhu a množstva hnuteľných vecí nachádzajúcich sa v Budove, ktoré boli zo Staveniska odstránené. Zhotoviteľ je povinný k súpisu druhu a množstva materiálu vzniknutého demoláciou Budovy, ktorý bol odvezený zo Staveniska ako aj k súpisu druhu a množstva hnuteľných vecí nachádzajúcich sa v Budove, ktoré boli zo Staveniska odstránené, priložiť doklad o jeho predaji respektíve odovzdaní na recykláciu respektíve uložení na skládku v súlade s príslušnými všeobecne záväznými právnymi predpismi. Stavebný dozor je povinný do 10 kalendárnych dní odo dňa doručenia súpisu za príslušný mesiac písomne odsúhlasiť súpis za príslušný kalendárny mesiac a doručiť ho Zhotoviteľovi alebo v rovnakej lehote oznámiť Zhotoviteľovi námietky voči súpisu. V prípade ak v uvedenej lehote nebude súpis Stavebným dozorom odsúhlasený alebo v uvedenej lehote nebudú Zhotoviteľovi doručené námietky voči súpisu, považuje sa predmetný súpis odsúhlasený Stavebným dozorom. V prípade nesúhlasu so súpisom za príslušný kalendárny mesiac je Stavebný dozor povinný predložiť Zhotoviteľovi námietky voči súpisu s popisom rozporovaných skutočností. Následne musí medzi zmluvnými stranami dôjsť k rokovaniu o rozpore v súpise za príslušný kalendárny mesiac za účasti Stavebného dozoru, z ktorého musí vzísť dohoda zmluvných strán na znení opraveného respektíve potvrdeného súpisu za príslušný kalendárny mesiac
5. Zhotoviteľ je povinný vykonávať Dielo tak aby bolo riadne vykonané najneskôr v súlade so stanovenou Lehotou realizácie.
6. Zhotoviteľ je oprávnený vykonať Dielo aj prostredníctvom Subdodávateľov a rovnako pri zhotovovaní Diela použiť ich služby, prácu, materiál alebo iné výrobky, avšak za nimi vykonané časti Diela alebo za nimi poskytnuté služby, prácu, materiál alebo iné výrobky zodpovedá, akoby konal Zhotoviteľ sám.
7. Zhotoviteľ je povinný vykonať Dielo riadne a včas.
8. Zhotoviteľ je povinný vykonať Dielo s náležitou odbornou starostlivosťou, dodržiavať všeobecne záväzné právne predpisy a technické normy vzťahujúce sa na vykonávanie Diela, v zmysle rozhodnutí príslušných orgánov verejnej správy a zároveň pri vykonávaní Diela využiť prácu len skúsených autorizovaných a oprávnených odborníkov, či už jeho zamestnancov alebo Subdodávateľov.
9. Zhotoviteľ je povinný pri vykonávaní Diela použiť výlučne také postupy a ich postupnosť či nadväznosť, ktoré sú prípustné respektíve vyžadované príslušnými technickými normami a príslušnými všeobecne záväznými právnymi predpismi respektíve schválené, povolené či požadované príslušnými orgánmi verejnej moci.
10. Zhotoviteľ je povinný vykonávať Dielo s takým dostatočným počtom pracovníkov, aby bola vždy počas vykonávania Diela zabezpečená bezpečnosť pri práci v súlade s ustanoveniami príslušných všeobecne záväzných právnych predpisov.
11. Zhotoviteľ je povinný zabezpečiť Stavenisko v takom rozsahu, aby účinne predchádzal spôsobeniu ujmy, či už materiálnej, a to na majetku Objednávateľa, Zhotoviteľa, jeho zamestnancov, Subdodávateľov a ich zamestnancov a všetkých ďalších tretích osôb alebo nemateriálnej, a to predovšetkým na zdraví alebo živote všetkých uvedených osôb.
12. Zhotoviteľ je povinný postupovať v úzkej súčinnosti s príslušnými zamestnancami Objednávateľa alebo s osobami, ktoré Objednávateľ písomne poveril na vykonávanie určitej konkrétnej činnosti v rámci kontroly vykonávania Diela.
13. Zhotoviteľ je povinný umožniť Objednávateľovi kedykoľvek na jeho požiadanie vstúpiť na Stavenisko za účelom kontroly vykonávania časti Diela uvedenej v písm.c) bodu 2. článku I. tejto zmluvy, pričom Objednávateľ má právo kedykoľvek aj bez požiadania vstúpiť na Stavenisko za účelom kontroly vykonávania časti Diela uvedenej v písm.c) bodu 2. článku I. tejto zmluvy, najmä ak má odôvodnenú pochybnosť, že Zhotoviteľ nepostupuje v súlade s touto zmluvou.
14. Zhotoviteľ je povinný bezodkladne písomne upozorniť Objednávateľa na akúkoľvek významnú skutočnosť týkajúcu sa plnenia tejto zmluvy, najmä o hroziacej alebo vzniknutej škode na Diele, Stavenisku, inom majetku, zdraví alebo právach osôb.
15. Zhotoviteľ je povinný uzavrieť poistenie zodpovednosti za škodu spôsobenú pri vykonávaní Diela s poistnou sumou najmenej vo výške zodpovedajúcej celkovej cene prác podľa Rozpočtu nevyhnutných na splnenie predmetu tejto zmluvy a so spoluúčasťou najviac vo výške 5% a vykonať všetko potrebné k tomu, aby poistenie bolo platné počas celej doby vykonávania Diela. Zhotoviteľ je povinný preukázať uzavretie poistenia Objednávateľovi predložením kópie poistnej zmluvy najneskôr v deň začatia vykonávania Diela, v opačnom prípade má Objednávateľ právo odstúpiť z uvedeného dôvodu od tejto zmluvy. Kópia poistnej zmluvy bude tvoriť prílohu č.5 k tejto zmluve. Zhotoviteľ je povinný preukázať trvanie poistenia kedykoľvek počas doby vykonávania Diela na základe výzvy Objednávateľa.
16. Zhotoviteľ je povinný oznámiť Objednávateľovi začiatok vykonávania Diela najneskôr 3 dni vopred.
17. Zhotoviteľ je povinný na Stavenisku udržiavať čistotu a poriadok. Materiál a odpad vzniknutý pri vykonávaní časti Diela uvedenej v písm.c) bodu 2. článku I. tejto zmluvy ako aj hnuteľné veci (vrátane vozidiel) nachádzajúce sa v Budove v čase uzavretia tejto zmluvy je Zhotoviteľ povinný na vlastné náklady odstrániť zo Staveniska a odovzdať na recykláciu (druhotné spracovanie) respektíve odovzdať na povolenej skládke respektíve s ním naložiť inak avšak v súlade s príslušnými všeobecne záväznými právnymi predpismi
18. Materiál a nástroje potrebné pre vykonanie Diela si zaobstará výlučne Zhotoviteľ. Zhotoviteľ sa zaväzuje, že na vykonanie Diela použije materiál vhodný na riadne vykonanie Diela a použije postupy, nástroje a mechanizmy vhodné a spôsobilé pre riadne vykonanie Diela.
19. Zhotoviteľ je povinný vykonať Dielo tak, aby všetky jeho časti a rovnako Dielo ako celok boli v súlade s:
20. požiadavkami ustanovenými príslušnými všeobecne záväznými právnymi predpismi platnými a účinnými na území Slovenskej republiky,
21. Projektovou dokumentáciou,
22. Stavebným povolením.
23. Objednávateľ je povinný poskytnúť Zhotoviteľovi akúkoľvek súčinnosť potrebnú pri realizácii Diela a to bez zbytočného odkladu po tom, ako Zhotoviteľ Objednávateľa o takúto súčinnosť požiada.
24. Zhotoviteľ je povinný zabezpečiť si na Stavenisku odberné miesta pre odber elektrickej energie a vody za účelom zhotovenia Diela, pričom Objednávateľ je povinný poskytnúť Zhotoviteľovi potrebnú súčinnosť. Náklady na spotrebovanú elektrickú energiu a vodu znáša v celom rozsahu Zhotoviteľ.
25. V súvislosti so Staveniskom je Zhotoviteľ povinný zabezpečiť najmä:
26. aby na Stavenisko nemali v čase výkonu stavebných prác prístup nepovolané osoby, a to najmä na miesta, kde môže dôjsť k ohrozeniu života alebo zdravia,
27. primerané označenie Staveniska,
28. zriadenie vjazdu a výjazdu z miestnej komunikácie alebo z účelovej komunikácie na prísun stavebných výrobkov, na odvoz zeminy a stavebného odpadu a na prístup vozidiel záchrannej zdravotnej služby a dopravnej zdravotnej služby a požiarnej ochrany, a jeho udržiavanie v nepoškodenom a čistom stave,
29. vhodné umiestnenie Zariadenia Staveniska a vhodné skladovanie materiálu vzniknutého demoláciou Budovy,
30. odvoz a recykláciu respektíve likvidáciu materiálu vzniknutého demoláciou Budovy ako aj hnuteľných vecí (vrátane vozidiel) nachádzajúcich sa v Budove v čase uzavretia tejto zmluvy zo Staveniska a to v súlade s príslušnými právnymi predpismi,
31. poriadok a čistotu na Stavenisku, v jeho okolí a na užívaných inžinierskych sieťach,
32. bezpečnosť a ochranu zdravia všetkých osôb nachádzajúcich sa na Stavenisku a požiarnu ochranu Staveniska, poučenie osôb nachádzajúcich sa na Stavenisku o bezpečnosti a ochrane zdravia a požiarnej ochrane Staveniska,
33. vykonanie opatrení potrebných na ochranu existujúcich vedení, rozvodov, prípojok a meračov energií, kanalizácie, telekomunikácií a iných inžinierskych sietí nachádzajúcich sa na Stavenisku alebo v jeho okolí, najmä podopierať ich, zabezpečovať ich údržbu a opravy prostredníctvom oprávnených osôb, pokiaľ potreba opravy vznikne v dôsledku okolností, za ktoré zodpovedá,
34. predchádzanie škodám na majetku tretích osôb,
35. dostupnosť Projektovej dokumentácie overenej príslušným stavebným úradom alebo jej kópiu na Stavenisku počas celého zhotovovania Diela a to pre účel výkonu štátneho stavebného dohľadu,
36. pred dňom odovzdania a prevzatia časti Diela uvedenej v písm.c) bodu 2. článku I. tejto zmluvy odstránenie všetkých Zariadení Staveniska, materiálu, odpadu a hnuteľných vecí (vrátane vozidiel) nachádzajúcich sa v Budove v čase uzavretia tejto zmluvy zo Staveniska a odovzdanie čistého a bezpečného Staveniska, pričom toto ustanovenie sa primerane použije aj v prípade odstraňovania vád a nedorobkov.
37. Zhotoviteľ sa zaväzuje v štandardnej forme v súlade s platnými predpismi a touto zmluvou viesť Stavebný denník na Stavenisku odo dňa prevzatia Staveniska až do dňa riadneho odovzdania a prevzatia časti Diela uvedenej v písm.c) bodu 2. článku I. tejto zmluvy respektíve odstránenia všetkých vád a nedorobkov uvedených v Preberacom protokole.
38. Zhotoviteľ je povinný zabezpečiť, aby Stavebný denník bol na Stavenisku nepretržite k dispozícii tak, aby bolo možné do neho vykonávať zápisy a aby Objednávateľ mohol priebežne kontrolovať vykonávanie Diela. Do Stavebného denníka vykonáva záznamy prioritne Zhotoviteľ, ako aj iné osoby oprávnené vykonávať zápisy do Stavebného denníka v zmysle tejto zmluvy.
39. Do Stavebného denníka sa budú zapisovať najmä:
40. všetky dôležité okolnosti týkajúce sa zhotovovania časti Diela uvedenej v písm.c) bodu 2. článku I. tejto zmluvy, záznamy o jednotlivých vykonávaných prácach vrátane časov a rozsahu vykonávania prác,
41. počet pracovníkov podľa profesií zúčastňujúcich sa vykonávania časti Diela uvedenej v písm.c) bodu 2. článku I. tejto zmluvy,
42. evidencia Zariadenia Staveniska,
43. údaje o odchýlkach od Projektovej dokumentácie alebo od podmienok určených v rozhodnutiach orgánov verejnej moci a dôvody týchto odchýlok,
44. faktické skutočnosti ovplyvňujúce zhotovovanie časti Diela uvedenej v písm.c) bodu 2. článku I. tejto zmluvy, najmä dodržanie Lehoty realizácie, a to najmä poveternostné podmienky vo vzťahu k zhotovovaniu časti Diela uvedenej v písm.c) bodu 2. článku I. tejto zmluvy,
45. údaje o úkonoch uskutočnených na základe pokynov Objednávateľa, najmä o uskutočnených nápravných opatreniach,
46. dátum návštevy Staveniska, zistené skutočnosti a opatrenia osoby oprávnenej vykonávať štátny stavebný dohľad a osoby vykonávajúcej štátny dozor,
47. zápisy Objednávateľa alebo akýchkoľvek iných osôb poverených Objednávateľom výkonom kontroly,
48. zápisy Stavebného dozoru, technického dozoru Objednávateľa, projektanta, povereného geodeta,
49. zápisy o druhu a množstve materiálu vzniknutého demoláciou Budovy, ktorý bol odvezený zo staveniska.
50. Zápisy do Stavebného denníka vykonávajú za Zhotoviteľa osoby poverené Zhotoviteľom, prioritne stavbyvedúci. Zápisy do Stavebného denníka budú vykonávané vo forme pravidelných záznamov vykonávaných denne a mimoriadnych záznamov. Denný záznam sa vykoná v deň uskutočňovania Diela po ukončení všetkých prác v daný deň, výnimočne v odôvodnených prípadoch v nasledujúci deň. Zhotoviteľ je povinný umožniť Objednávateľovi kedykoľvek nahliadať do Stavebného denníka.
51. Zhotoviteľ je povinný odovzdať Objednávateľovi kópiu Stavebného denníka za každý kalendárny mesiac a to vždy spolu so súpisom prác uskutočnených za predmetný kalendárny mesiac predkladaným Stavebnému dozoru v zmysle tejto zmluvy. Pokiaľ z ustanovení tejto zmluvy alebo príslušného právneho predpisu vyplýva právo alebo povinnosť ktorejkoľvek zmluvnej strany na uskutočnenie písomného úkonu voči druhej zmluvnej strane, nepovažuje sa za takýto úkon zápis v Stavebnom denníku. Zhotoviteľ odovzdá rovnopis Stavebného denníka Objednávateľovi pri odovzdaní a prevzatí časti Diela uvedenej v písm.c) bodu 2. článku I. tejto zmluvy respektíve po odstránení všetkých vád a nedorobkov uvedených v Preberacom protokole.
52. Zhotoviteľ sa zaväzuje, že najneskôr v deň prevzatia Staveniska od Objednávateľa oznámi Objednávateľovi osobu Stavbyvedúceho. Zhotoviteľ je povinný zabezpečiť prítomnosť Stavbyvedúceho na Stavenisku počas celej doby vykonávania Diela.
53. Zmluvné strany sa dohodli, že akýkoľvek termín určený alebo oznámený Zhotoviteľom Objednávateľovi, v ktorom sa vyžaduje účasť Objednávateľa alebo úkon Objednávateľa v zmysle tejto zmluvy, musí byť stanovený výlučne na pracovný deň, teda mimo dní štátnych sviatkov alebo dní pracovného voľna, pokiaľ sa zmluvné strany nedohodnú inak.
54. Zhotoviteľ je povinný na vlastné náklady zabezpečiť vytýčenie existujúcich inžinierskych sietí, ktoré budú alebo môžu byť dotknuté realizáciou Diela a to na vlastné náklady a pred začatím vykonávania Diela.
55. V prípade predčasného ukončenia tejto zmluvy (pred riadnym vykonaním časti Diela uvedenej v písm.c) bodu 2. článku I. tejto zmluvy) je Zhotoviteľ povinný na vlastné náklady do doby nástupu nového zhotoviteľa (najdlhšie 90 dní) zabezpečovať na časti Diela uvedenej v písm.c) bodu 2. článku I. tejto zmluvy všetky ochranné, bezpečnostné, protipožiarne, hygienické a strážne opatrenia, tak aby na Diele nevznikla škoda respektíve aby vzniknutá škoda bola čo najmenšia, a to až do okamihu prevzatia nedokončenej časti Diela uvedenej v písm.c) bodu 2. článku I. tejto zmluvy novým zhotoviteľom určeným Objednávateľom. V prípade akéhokoľvek porušenia tejto povinnosti Zhotoviteľom, Zhotoviteľ zodpovedá Objednávateľovi za akúkoľvek vzniknutú škodu či inú ujmu v celom rozsahu. Ustanovenia tohto bodu sa uplatnia bez ohľadu na skutočnosť či okolnosť, ktorá bola dôvodom predčasného skončenia tejto zmluvy ako aj bez ohľadu na to, ktorá zmluvná strana predčasne ukončila túto zmluvu.
56. Objednávateľ má právo počas vykonávania Diela rozhodnúť o zúžení rozsahu Diela, pokiaľ Zhotoviteľ do okamihu doručenia oznámenia Objednávateľa o zúžení rozsahu Diela, nezačal s vykonávaním časti Diela, ktorá sa v zmysle rozhodnutia o zúžení rozsahu Diela nevykoná. V prípade rozhodnutia Objednávateľa o zúžení rozsahu Diela, cena Diela bude na základe skutočne vykonaného rozsahu Diela primerane znížená, pričom zníženie ceny Diela bude vyčíslené na základe jednotkových cien jednotlivých položiek Rozpočtu.
57. Zhotoviteľ sa zaväzuje počas vykonávania Diela neobmedziť využívanie komunikácie a spevnených plôch areálu čerpacej stanice pohonných hmôt nachádzajúcej sa na pozemkoch parc.č.15641/94 a 15641/98, parcely registra „C“, kat..úz. Ružinov, ktorých vlastníkom je Objednávateľ.
58. Objednávateľ nezodpovedá za škodu vzniknutú v súvislosti s plnením predmetu tejto zmluvy Zhotoviteľom.

**V.**

**Odovzdanie Diela**

* + - 1. Zhotoviteľ je povinný oznámiť Objednávateľovi termín odovzdania príslušnej vykonanej časti Diela najneskôr 7 dní vopred. V prípade ak Objednávateľovi oznámený termín odovzdania časti Diela nevyhovuje, Objednávateľ je povinný uvedenú skutočnosť oznámiť Zhotoviteľovi najneskôr do 3 dní odo dňa oznámenia termínu odovzdania časti Diela. V takomto prípade Zhotoviteľ oznámi Objednávateľovi nový termín odovzdania časti Diela, ktorý je pre Objednávateľa záväzný.
			2. O odovzdaní vykonanej časti Diela Zhotoviteľom Objednávateľovi bude spísaný Preberací protokol podpísaný zástupcami oboch zmluvných strán a Stavebným dozorom. V Preberacom protokole budú uvedené vady odovzdávanej časti Diela zistené pri jeho odovzdaní Objednávateľovi Zhotoviteľom. Objednávateľ nie je oprávnený odmietnuť prevzatie Diela v prípade, ak Dielo bude bez vád. V prípade ak Objednávateľ bude neoprávnene odmietať prevzatie Diela od Zhotoviteľa, Dielo sa považuje za odovzdané v deň, ktorý bol v zmysle bodu 1. toho článku určený ako termín odovzdania časti Diela.
			3. V prípade ak sa Objednávateľ nedostaví na odovzdávanie časti Diela v termíne určenom v zmysle bodu 1. tohto článku a neoznámi včas Zhotoviteľovi, že mu termín odovzdania časti Diela nevyhovuje, Dielo sa považuje za odovzdané v deň, ktorý bol v zmysle bodu 1. toho článku určený ako termín odovzdania časti Diela.
			4. V prípade ak v zmysle Preberacieho protokolu bude časť Diela uvedená v písm.c) bodu 2. článku I. tejto zmluvy odovzdaná bez vád, odovzdaním a prevzatím Diela dôjde súčasne aj k spätnému odovzdaniu Staveniska Zhotoviteľom Objednávateľovi. V prípade ak v zmysle Preberacieho protokolu bude časť Diela uvedená v písm.c) bodu 2. článku I. tejto zmluvy odovzdaná s vadami, po odstránení predmetných vád Zhotoviteľ odovzdá Stavenisko Objednávateľovi, čo zmluvné strany potvrdia Odovzdávacím protokolom.
			5. Preberací protokol sa považuje za podpísaný zmluvnou stranou aj v prípade, ak zmluvná strana bezdôvodne odmietne podpísať Preberací protokol.
			6. Zhotoviteľ je povinný vady a nedorobky uvedené v Preberacom protokole odstrániť v primeranej lehote podľa povahy a rozsahu vád a nedorobkov.

**VI.**

**Zodpovednosť za vady, náhrada škody a zmluvné pokuty**

1. Zhotoviteľ zodpovedá za vady, ktoré má odovzdaná časť Diela v čase jeho odovzdania Objednávateľovi respektíve v čase prechodu nebezpečenstva škody na predmetnej časti Diela na Objednávateľa ak tento nastane skôr.
2. Zhotoviteľ zodpovedá za vady Diela, na ktoré sa vzťahuje záruka za akosť, v rozsahu tejto záruky.
3. Záručná doba je 60 mesiacov a začína plynúť pre každú časť Diela osobitne odo dňa odovzdania príslušnej časti Diela Zhotoviteľom Objednávateľovi.
4. Objednávateľ je povinný oznámiť vady Diela Zhotoviteľovi bez zbytočného odkladu po ich zistení Objednávateľom. Súčasťou oznámenia vady Diela Zhotoviteľovi bude popis vady.
5. Zhotoviteľ je povinný zistené vady Diela, na ktoré sa vzťahuje záruka na akosť, bez zbytočného odkladu podľa povahy vady na vlastné náklady odstrániť.
6. V prípade ak jedna zmluvná strana zodpovedá za škodu vzniknutú druhej zmluvnej strane, je povinná vzniknutú škodu v celej výške nahradiť druhej zmluvnej strane.
7. V prípade, ak Zhotoviteľ bude v omeškaní s vykonaním prác podľa Harmonogramu, Objednávateľ má právo na zaplatenie zmluvnej pokuty voči Zhotoviteľovi vo výške 300,- EUR za každý aj začatý deň omeškania, pričom právo Objednávateľa na náhradu škody a to aj vo výške prevyšujúcej sumu zmluvnej pokuty tým nie je dotknuté.
8. V prípade, ak Zhotoviteľ nevykoná Dielo riadne a včas, Objednávateľ má právo na zaplatenie zmluvnej pokuty voči Zhotoviteľovi vo výške 0,05% z celkovej ceny prác podľa Rozpočtu nevyhnutných na splnenie predmetu tejto zmluvy za každý aj začatý deň omeškania, pričom právo Objednávateľa na náhradu škody a to aj vo výške prevyšujúcej sumu zmluvnej pokuty tým nie je dotknuté.
9. Zmluvné strany sa dohodli, že Objednávateľ má právo na zaplatenie zmluvnej pokuty voči Zhotoviteľovi v nasledujúcich prípadoch a v nasledovnej výške, pričom právo Objednávateľa na náhradu škody a to aj vo výške prevyšujúcej sumu zmluvnej pokuty tým nie je dotknuté:
10. zmluvná pokuta vo výške 300,- EUR, ak v Stavebnom denníku budú uvedené chybné či zavádzajúce údaje alebo v Stavebnom denníku budú chýbať údaje, ktoré sa povinne alebo spravidla do Stavebného denníka zapisujú, a to za každé jednotlivé pochybenie,
11. zmluvná pokuta vo výške 300,- EUR za porušenie povinnosti vykonávať denné záznamy do Stavebného denníka denne a to za každé jednotlivé porušenie (za každý jeden deň, v ktorý nebol uskutočnený denný záznam),
12. zmluvná pokuta vo výške 500,- EUR za porušenie povinností v súvislosti s bezpečnosťou práce a ochranou zdravia pri práci, ktoré môže ohroziť životy alebo zdravie osôb nachádzajúcich sa na Stavenisku, a to za každé jednotlivé porušenie,
13. zmluvná pokuta vo výške 300,- EUR za omeškanie Zhotoviteľa s odstránením závad ohrozujúcich bezpečnosť a ochranu zdravia osôb na Stavenisku voči termínu určenému zápisom v Stavebnom denníku a to za každú jednotlivú závadu a za každý jednotlivé omeškanie,
14. zmluvná pokuta vo výške 300,- EUR za porušenie povinnosti riadne označiť Stavenisko a to za každé jednotlivé porušenie,
15. zmluvná pokuta vo výške 300,- EUR za porušenie povinnosti viesť Stavebný denník v súlade s príslušnými právnymi predpismi počas celej doby vykonávania Diela, a to za každé jednotlivé porušenie,
16. zmluvná pokuta vo výške 1.000,- EUR za stratu alebo odcudzenie Stavebného denníka, a to za každý jednotlivý prípad odcudzenia či straty Stavebného denníka,
17. zmluvná pokuta vo výške 1.000,- EUR za porušenie povinnosti zabezpečiť dostupnosť Projektovej dokumentácie overenej príslušným stavebným úradom alebo jej kópiu na Stavenisku, a to za každé jednotlivé porušenie,
18. zmluvná pokuta vo výške 1.000,- EUR za porušenie povinnosti zabezpečiť, aby Stavebný denník bol nepretržite k dispozícii na Stavenisku, a to za každé jednotlivé porušenie,
19. zmluvná pokuta vo výške 330,- EUR za porušenie povinnosti zabezpečiť prítomnosť Stavbyvedúceho na Stavenisku, a to za každý jednotlivý prípad,
20. zmluvnej pokuty vo výške 1.000,- EUR za každý aj začatý deň omeškania s odstránením vád a nedorobkov uvedených v Preberacom protokole,
21. zmluvnej pokuty vo výške 1.000,- EUR za každý aj začatý deň omeškania so začatím odstraňovania vady oznámenej Zhotoviteľovi,
22. zmluvnej pokuty vo výške 1.000,- EUR za každý aj začatý deň omeškania s odstránením vady oznámenej Zhotoviteľovi,
23. v prípade nesplnenia záväzku Zhotoviteľa v zmysle bodu 7. článku II. tejto zmluvy zmluvnej pokuty vo výške 100.000,- EUR a to za každé aj začaté percento chýbajúce do splnenia percentuálneho podielu recyklácie materiálu vzniknutého demoláciou Budovy do percentuálneho podielu uvedeného v bode 7. článku II. tejto zmluvy; v prípade ak percentuálny podiel recyklácie materiálu bude vyšší ako percentuálny podiel uvedený v bode 7. článku II. tejto zmluvy, zmluvná pokuta v zmysle tohto písm.n) sa neuplatní.

**VII.**

**Ostatné ustanovenia**

1. Objednávateľ nadobudne vlastnícke právo k Projektovej dokumentácii okamihom odovzdania Projektovej dokumentácie Zhotoviteľom Objednávateľovi.
2. Zmluvné strany sa dohodli, že v prípade podstatného porušenia zmluvnej povinnosti jednou zmluvnou stranou, má druhá zmluvná strana právo odstúpiť od tejto zmluvy. Podstatným porušením zmluvnej povinnosti sa rozumie porušenie zmluvnej povinnosti v zmysle § 345 ods.2 zák.č.513/1991 Zb. Obchodný zákonník v znení nesk. predpisov.
3. Objednávateľ má právo odstúpiť od tejto zmluvy najmä v nasledovných prípadoch:
4. v prípade omeškania Zhotoviteľa so splnením povinnosti predložiť Objednávateľovi podrobný rozpočet ceny Diela v zmysle tejto zmluvy,
5. v prípade omeškania Zhotoviteľa s vykonaním Diela v stanovenej Lehote realizácie, ako aj v prípade dôvodného predpokladu o vzniku omeškania Zhotoviteľa,
6. v prípade omeškania Zhotoviteľa s realizáciou prác podľa Harmonogramu o viac ako 14 dní, ako aj v prípade dôvodného predpokladu o vzniku omeškania Zhotoviteľa,
7. v prípade, ak Zhotoviteľ nezačne s vykonávaním príslušnej časti Diela riadne a včas,
8. v prípade, ak sa finančná, technická, odborná alebo iná situácia Zhotoviteľa natoľko zmení oproti situácii v deň účinnosti tejto zmluvy, že Objednávateľ bude mať pochybnosti o schopnosti Zhotoviteľa riadne a včas vykonať Dielo,
9. v prípade, ak Zhotoviteľ preruší vykonávanie Diela bez výslovného pokynu alebo súhlasu Objednávateľa,
10. v prípade, ak Zhotoviteľ vykonáva Dielo v rozpore s ktorýmkoľvek ustanovením tejto zmluvy alebo v rozpore s Projektovou dokumentáciou alebo v rozpore so Stavebným povolením alebo v rozpore s príslušnými všeobecne záväznými právnymi predpismi alebo Zhotoviteľ poruší ktorúkoľvek svoju povinnosť či záväzok podľa tejto zmluvy a nevykoná nápravu napriek upozorneniu Objednávateľa ani v primeranej lehote, ktorú mu Objednávateľ poskytol.
11. Objednávateľ má právo požiadať Zhotoviteľa o zmenu Subdodávateľa vybratého Zhotoviteľom, ak má na to závažné dôvody (napríklad vadne realizované plnenia konkrétnym Subdodávateľom na iných zákazkách alebo pri plnení tejto zmluvy). Zhotoviteľ je v takomto prípade povinný žiadosti Objednávateľa o zmenu Subdodávateľa bezodkladne vyhovieť a predmetného Subdodávateľa nahradiť novým Subdodávateľom respektíve dotknuté práce realizovať osobne.
12. Zhotoviteľ pri uzavretí tejto zmluvy uviedol v prílohe č.1 k tejto zmluve údaje o všetkých Subdodávateľoch, ktorých má v úmysle využiť pri plnení predmetu tejto zmluvy v nasledovnom rozsahu:
13. obchodné meno/názov, sídlo, IČO Subdodávateľa,
14. meno, priezvisko, dátum narodenia a adresa pobytu osoby oprávnenie konať v mene Subdodávateľa,
15. predpokladaný podiel plnenia Subdodávateľa na predmete zákazky,
16. vymedzenie (opis) plnenia Subdodávateľa.
17. V prípade zmeny Subdodávateľa počas trvania tejto zmluvy, je Zhotoviteľ povinný najneskôr 1 pracovný deň vopred pred zmenou Subdodávateľa písomne oznámiť Objednávateľovi zmenu Subdodávateľa, ktoré musí obsahovať údaje uvedené v bode 5. tohto článku vo vzťahu k novému Subdodávateľovi.
18. Zhotoviteľ nie je oprávnený previesť práva a povinnosti vyplývajúce pre neho z tejto zmluvy na tretiu osobu, a to ani len čiastočne, bez výslovného osobitne udeleného súhlasu Objednávateľa.
19. Zhotoviteľ nie je oprávnený postúpiť na tretiu osobu ani založiť akékoľvek svoje pohľadávky voči Objednávateľovi vzniknuté na základe alebo v súvislosti s touto zmluvou alebo s plnením záväzkov podľa tejto zmluvy.
20. Zhotoviteľ nie je oprávnený jednostranne započítať akúkoľvek svoju pohľadávku voči Objednávateľovi vzniknutú z akéhokoľvek dôvodu proti pohľadávke Objednávateľa voči Zhotoviteľovi vzniknutej na základe alebo v súvislosti s touto zmluvou.
21. Zmluvné strany sa dohodli, že uzavretím tejto zmluvy Zhotoviteľ udeľuje Objednávateľovi súhlas s používaním Projektovej dokumentácie od okamihu odovzdania Projektovej dokumentácie Zhotoviteľom Objednávateľovi (ďalej len „Licencia“). Licencia sa udeľuje ako výhradná, bez časového, územného, osobného či vecného obmedzenia. Zhotoviteľ udeľuje Licenciu Objednávateľovi na akýkoľvek všeobecne záväznými právnymi predpismi dovolený spôsob použitia Diela, najmä však na:
22. spracovanie Projektovej dokumentácie,
23. vyhotovenie rozmnoženiny respektíve rozmnožením Projektovej dokumentácie,
24. prepracovanie, úprava alebo doplnenie Projektovej dokumentácie,
25. použitie Projektovej dokumentácie v územnom alebo stavebnom konaní respektíve v iných súvisiacich konaniach,
26. použitie Projektovej dokumentácie pri realizácii časti Diela uvedenej v písm.c) bodu 2. článku I. tejto zmluvy,
27. verejné rozširovanie originálu Projektovej dokumentácie alebo rozmnoženiny Projektovej dokumentácie,
28. uvedenie Projektovej dokumentácie na verejnosti,

a to aj v prípade, ak Objednávateľ na použitie Projektovej dokumentácie využije tretiu osobu.

1. Objednávateľ je oprávnený postúpiť Licenciu tretej osobe bez osobitného písomného súhlasu Zhotoviteľa, pretože Zhotoviteľ vyslovil súhlas s uvedeným konaním Objednávateľa vopred uzavretím tejto zmluvy.
2. Objednávateľ je oprávnený udeliť súhlas na použitie Projektovej dokumentácie v rozsahu udelenej Licencie tretej osobe (ďalej len „Sublicencia“) bez osobitného písomného súhlasu Zhotoviteľa, pretože Zhotoviteľ vyslovil súhlas s uvedeným konaním Objednávateľa vopred uzavretím tejto zmluvy.
3. Zmluvné strany sa dohodli, že odplata Zhotoviteľa za udelenie Licencie Objednávateľovi je zahrnutá v cene Diela. Zmluvné strany sa dohodli, že odplata Zhotoviteľa za udelenie súhlasu Objednávateľovi s postúpením Licencie na tretiu osobu je zahrnutá v cene Diela. Zmluvné strany sa dohodli, že odplata Zhotoviteľa za udelenie súhlasu Objednávateľovi s udelením Sublicencie tretej osobe je zahrnutá v cene Diela.

**VIII.**

**Doručovanie písomností**

1. V prípade potreby doručenia písomností druhej zmluvnej strane sa doručuje osobne alebo prostredníctvom iného subjektu na adresu uvedenú pri označení druhej zmluvnej strany v tejto zmluve, pokiaľ dotknutá zmluvná strana neoznámi písomne druhej zmluvnej strane zmenu adresy na doručovanie. Doručenie písomnosti nastáva dňom jej prevzatia subjektom, ktorý je oprávnený preberať za zmluvnú stranu doporučené poštové zásielky. Písomnosť sa považuje za doručenú aj dňom uloženia zásielky z dôvodu prekážky v doručení na strane adresáta u subjektu, ktorý je povinný ju doručiť. Písomnosť sa považuje za doručenú aj okamihom odmietnutia jej prevzatia adresátom. V prípade ak sa zásielka vráti nedoručená odosielateľovi s poznámkou „adresát neznámy“ alebo poznámkou obdobného významu, písomnosť sa považuje za doručenú dňom vrátenia zásielky odosielateľovi.
2. V prípade potreby okamžitého doručenia písomnosti je možné doručiť písomnosť v elektronickej forme elektronickou poštou na e-mailové adresy osôb uvedených v bode 3. článku IX. tejto zmluvy, pričom v takomto prípade sa písomnosť považuje za doručenú potvrdením jej doručenia druhou zmluvnou stranou; uvedeným spôsobom však nie je možné doručovať písomnosti majúce vplyv na účinnosť tejto zmluvy.

**IX.**

**Záverečné ustanovenia**

1. Táto zmluva nadobúda platnosť a účinnosť dňom jej uzavretia. Zmluvné strany týmto berú na vedomie, že táto zmluva môže byť zverejnená v celom rozsahu Objednávateľom zmysle uvedeného zákona. Na platnosť jej zmien alebo dodatkov je potrebná písomná forma.
2. Táto zmluva je vypracovaná v štyroch vyhotoveniach, pričom každá zo zmluvných strán obdrží po dvoch vyhotoveniach.
3. Za zmluvné strany ohľadom plnenia predmetu tejto zmluvy sú oprávnené okrem štatutárnych zástupcov zmluvných strán konať aj nasledovné osoby:

za Objednávateľa: Ing. Štefan Hučko, e-mail: stefan.hucko@bgd.sk, tel: +421/911 941 900

za Zhotoviteľa: ......................................., e-mail: ........................................., tel.: ............................

 alebo iné osoby, ktoré nahradili uvedené osoby na predmetných pracovných pozíciách/funkciách alebo boli oznámené dotknutou zmluvnou stranou druhej zmluvnej strane.

1. Zmluvné strany sa v zmysle § 262 zák.č.513/1991 Zb. Obchodný zákonník v znení neskorších predpisov dohodli, že vzťah založený touto zmluvou sa spravuje ustanoveniami Obchodného zákonníka. Na vzťahy a otázky touto zmluvou neupravené sa vzťahujú ustanovenia príslušných všeobecne záväzných právnych predpisov.
2. Zmluvné strany sa dohodli, že práva, pohľadávky, záväzky alebo povinnosti vyplývajúce z tejto zmluvy prechádzajú v celom rozsahu na právnych nástupcov zmluvných strán.
3. Zmluvné strany sa dohodli, že Zhotoviteľ je oprávnený odplatne alebo bezodplatne previesť svoje práva, pohľadávky, záväzky alebo povinnosti vyplývajúce z tejto zmluvy na tretiu osobu len s predchádzajúcim výslovným písomným súhlasom Objednávateľa.
4. Neoddeliteľnou súčasťou tejto zmluvy sú jej nasledovné prílohy:

Príloha č.1: Zoznam subdodávateľov

Príloha č.2: Harmonogram prác

Príloha č.3: Rozpočet

Príloha č.4: Poistná zmluva

Príloha č.5: Projektová dokumentácia

Príloha č.6: Statické posúdenie

1. Zmluvné strany vyhlasujú, že svoju vôľu v tejto zmluve prejavili slobodne a vážne, určite a zrozumiteľne, že zmluva nebola uzatvorená za nápadne nevýhodných podmienok, s jej obsahom súhlasia po prečítaní bez výhrad, doplnkov a iných zmien a na znak súhlasu ju vlastnoručne podpisujú.

Bratislava, ................ Bratislava, .................

 ...................................................... ............................................................

 Ing. Alexander Csomor Ing. Štefan Hučko

 predseda predstavenstva člen predstavenstva

 Bratislavské garážové družstvo, Bratislavské garážové družstvo,

 družstvo pre výstavbu a správu garáží družstvo pre výstavbu a správu garáží

Bratislava, ............

.......................................................